Iedzīvotāju rallija pie Ogres novada uzņēmējiem “Iepazīsti novada uzņēmējus” noteikumi
1. Norises laiks
· Rallijs notiek 2026. gada 8. - 9. augustā un 15. - 16. augustā.
· Rallija atklāšana notiks 2026. gada 8. augustā plkst. 16:00 pasākuma “Vīru spēles” Ķegumā, Ogres novadā, ietvaros.
· Dalībnieki ralliju drīkst uzsākt no jebkuras vietas sev ērtā laikā kādā no norādītajām rallija norises dienām un laikiem.
· Noslēguma pasākums un uzvarētāju apbalvošana notiks 2026. gada 21. augustā plkst. 18:00 Ogres novada svētku laikā.
· Rallijā aicināts piedalīties ikviens! Arī tad, ja mērķis nav apmeklēt visus vai noteikto minimālo kontrolpunktu skaitu, bet tikai daļu no tiem, izbaudot Ogres novada uzņēmēju sarūpētos pārsteigumus, iepazīstot kultūras, dabas un tūrisma objektus un izbaudot rallija gaisotni.
2. Pieteikšanās
· Piedalīties var, reģistrējot savu dalību elektroniski šeit: 
· Komandas var pieteikties no 2026. gada 24. jūlija līdz 6. augustam.
· Reģistrētajām komandām 2026. gada 7. augustā elektroniski tiks nosūtīta dalībai rallijā nepieciešamā informācija.
· Dalība rallijā ir bez maksas.
3. Komanda
· Komandā var būt no viena dalībnieka līdz maksimālajam cilvēku skaitam, ko atļauts pārvadāt attiecīgajā transportlīdzeklī.
· Katra komanda izvēlas radošu komandas nosaukumu, kas raksturo Ogres novadu vai ir saistīts ar to.
4. Rallija norise
· Rallija kartē būs 33 kontrolpunkti - Ogres novada uzņēmumi, tūrisma un kultūras objekti.
· Kontrolpunktus drīkst apmeklēt sev ērtā secībā visā rallija norises laikā.
· Rallija kartē pie katra kontrolpunkta būs norādīts tā darba laiks vai cita būtiska informācija. Dalībnieki paši plāno maršrutu, ievērojot kontrolpunktu pieejamību.
· Katrā kontrolpunktā dalībnieki veic uzdevumu vai atbild uz jautājumu, kas pieejams dalībniekiem nosūtītajā Tally veidlapā.
5. Rallija karte un uzdevumu lapa, rezultātu iesniegšana
· Rallija karte un saite uz elektronisko uzdevumu veidlapu 2026. gada 7. augustā tiks nosūtīta uz pieteikuma anketā norādīto WhatsApp tālruņa numuru un e-pasta adresi.
· Visi uzdevumi un jautājumi būs pieejami elektroniskajā uzdevumu veidlapā, kurā dalībnieki ievadīs arī savas atbildes.
· Komandai jānodrošina, ka komandas kapteinim rallija laikā ir uzlādēts mobilais tālrunis ar interneta pieslēgumu un kameru, kas nepieciešama elektroniskās uzdevumu veidlapas izmantošanai, uzdevumu izpildei un fotogrāfiju uzņemšanai un augšupielādei.
· Aizpildītā elektroniskā uzdevumu veidlapa jāiesniedz līdz 2026. gada 18. augustam (ieskaitot).
· Atbilžu iesniegšanas termiņš š.g. 16.augusts plkst. 24:00
6. Svarīgākais
· Rallija mērķis ir iepazīt Ogres novada uzņēmējus, tūrisma un kultūras objektus, atklāt jaunas vietas un aizraujoši pavadīt laiku kopā.
· Galvenais nav ātrums, bet gan kopīgi piedzīvots ceļojums pa Ogres novadu.
· Rallija laikā visiem dalībniekiem ir pienākums ievērot Ceļu satiksmes noteikumus. Par to ievērošanu un drošu dalību rallijā ir atbildīgi paši dalībnieki (tostarp ievērojot atļauto braukšanas ātrumu, lietojot drošības jostas, pārvadājot bērnus atbilstoši normatīvo aktu prasībām, kā arī apstājoties un novietojot transportlīdzekli tikai atļautās vietās).
· Apmeklējot uzņēmumus, tūrisma, kultūras un dabas objektus, dalībnieki izturas ar cieņu un saudzību pret apkārtējo vidi, uzņēmējiem, darbiniekiem un citiem apmeklētājiem.
7. Balvas
· Lai piedalītos pārsteiguma balvu izlozē, jāapmeklē vismaz 15 kontrolpunkti.
· Lai piedalītos galvenās balvas izlozē, jāapmeklē visi 33 kontrolpunkti.
· Tiks pasniegtas balvas vairākās nominācijās:
· Atraktīvākā komanda;
· Oriģinālākais komandas nosaukums;
· Ogres novadu vislabāk raksturojošais komandas nosaukums;
· Ogres novadu vislabāk atklājošā fotogrāfija (parādi Ogres novadu no neierasta skata punkta!);
· Oriģinālākais komandas vizuālais noformējums;
· Organizatoriem ir tiesības papildināt nominācijas un piešķirt īpašās simpātiju balvas.

